CELEX: 62010CO0102
Language: fi
Date: 2010-10-28 00:00:00
Title: Unionin tuomioistuimen määräys (kahdeksas jaosto) 28 päivänä lokakuuta 2010.#Frăsina Bejan vastaan Tudorel Muşat.#Ennakkoratkaisupyyntö: Judecătoria Focşani - Romania.#Työjärjestys - 92 artiklan 1 kohta, 103 artiklan 1 kohta ja 104 artiklan 3 kohdan ensimmäinen ja toinen alakohta - Jäsenvaltioiden lainsäädännön lähentäminen - Pakollinen liikennevakuutusjärjestelmä - Vapaaehtoinen vakuutussopimus - Soveltamatta jättäminen.#Asia C-102/10.

Unionin tuomioistuimen määräys (kahdeksas jaosto) 28.10.2010 – Frăsina Bejan vastaan Tudorel Muşat
      (asia C‑102/10)
      Työjärjestys – 92 artiklan 1 kohta, 103 artiklan 1 kohta ja 104 artiklan 3 kohdan ensimmäinen ja toinen alakohta – Jäsenvaltioiden lainsäädännön lähentäminen – Pakollinen liikennevakuutusjärjestelmä – Vapaaehtoinen vakuutussopimus – Soveltamatta jättäminen
      1.                     Euroopan unioni – Rajoitettu erityistoimivalta – Unionin oikeuden vaikutuksen seuraukset kansallisten tuomioistuinten käsiteltävänä
            olevien asioiden ratkaisemisen kannalta (SEU 5 artiklan 2 kohta) (ks. 29 kohta)
      2.                     Jäsenvaltioiden lainsäädännön lähentäminen – Liikennevakuutus – Direktiivit 72/166, 84/5, 90/232, 2000/26 ja 2005/14 – Ajoneuvojen
            käyttämisestä aiheutuneisiin vahinkotapahtumiin sovellettavasta vahingonkorvausvastuusäännöstöstä päättäminen – Vapaaehtoinen
            vakuutussopimus (Euroopan parlamentin ja neuvoston direktiivit 2000/26 ja 2005/14; neuvoston direktiivit 72/166, 84/5 ja 90/232)
            (ks. 36 kohta ja tuomiolauselman 1 kohta) 
      3.                     Jäsenvaltioiden lainsäädännön lähentäminen – Liikennevakuutus – Direktiivit 72/166, 84/5, 90/232, 2000/26 ja 2005/14 – Ajoneuvojen
            käyttämisestä aiheutuneisiin vahinkotapahtumiin sovellettavasta vahingonkorvausvastuusäännöstöstä päättäminen – Vapaaehtoinen
            vakuutussopimus (Euroopan parlamentin ja neuvoston direktiivit 2000/26 ja 2005/14; neuvoston direktiivit 72/166, 84/5 ja 90/232)
            (ks. 37 kohta ja tuomiolauselman 2 kohta)
      4.                     Henkilöiden vapaa liikkuvuus – Sijoittautumisvapaus – Palvelujen tarjoamisen vapaus – Rajoitukset – Liikennevakuutus – Vapaaehtoinen
            vakuutussopimus (SEUT 49 ja SEUT 56 artikla) (ks. 46 kohta ja tuomiolauselman 3 kohta)
      Aihe 
      
         
               Ennakkoratkaisupyyntö – Judecătoria Focşani – SEUT 49, SEUT 56, SEUT 57 artiklan, SEUT 59 artiklan 1 kohdan ja SEUT 169 artiklan
                  sekä moottoriajoneuvojen käyttöön liittyvän vastuun varalta otettavaa vakuutusta koskevan jäsenvaltioiden lainsäädännön lähentämisestä
                  30.12.1983 annetun direktiivin 84/5/ETY (EYVL L 8, s. 17), muuta ensivakuutusta kuin henkivakuutusta koskevien lakien, asetusten
                  ja hallinnollisten määräysten yhteensovittamisesta 18.6.1992 annetun direktiivin 92/49/ETY (EYVL L 228, s. 1), kuluttajasopimusten
                  kohtuuttomista ehdoista 5.4.1993 annetun direktiivin 93/13/ETY (EYVL L 95, s. 29), moottoriajoneuvojen käyttöön liittyvän
                  vastuun varalta otettavasta vakuutuksesta 11.5.2005 annetun direktiivin 2005/14/EY (EUVL L 149, s. 14) ja moottoriajoneuvojen
                  käyttöön liittyvän vastuun varalta otettavasta vakuutuksesta ja vakuuttamisvelvollisuuden voimaansaattamisesta 16.9.2009 annetun
                  direktiivin 2009/103/EY (EUVL L 263, s. 11) tulkinta – Liikennevakuutus – Vakuutettujen ajoneuvojen aiheuttamat vahingot –
                  Kansallinen lainsäädäntö, johon sisältyy kuluttajien kannalta epäedullisia poikkeuslausekkeita – Poikkeamisen edellytykset,
                  jotka ylittävät direktiiveissä säädetyt edellytykset – Kansallisella tuomioistuimella oleva mahdollisuus todeta sopimuslauseke,
                  jolla suljetaan tietty riski vakuutuksen ulkopuolelle, mitättömäksi
               
            Ratkaisu 
      
         
                  1)
               
               
                  
               
               
                  	Moottoriajoneuvoja koskeva pakollinen liikennevakuutusjärjestelmä, joka on otettu käyttöön
               
            –        moottoriajoneuvojen käyttöön liittyvän vastuun varalta otettavaa vakuutusta ja vakuuttamisvelvollisuuden voimaansaattamista
         koskevan jäsenvaltioiden lainsäädännön lähentämisestä 24.4.1972 annetulla neuvoston direktiivillä 72/166/ETY, 
      
      –        moottoriajoneuvojen käyttöön liittyvän vastuun varalta otettavaa vakuutusta koskevan jäsenvaltioiden lainsäädännön lähentämisestä
         30.12.1983 annetulla toisella neuvoston direktiivillä 84/5/ETY, 
      
      –        moottoriajoneuvojen käyttöön liittyvän vastuun varalta otettavaa vakuutusta koskevan jäsenvaltioiden lainsäädännön lähentämisestä
         14.5.1990 annetulla kolmannella neuvoston direktiivillä 90/232/ETY, 
      
      –        moottoriajoneuvojen käyttöön liittyvän vastuun varalta otettavaa vakuutusta koskevien jäsenvaltioiden lainsäädäntöjen lähentämisestä
         ja neuvoston direktiivien 73/239/ETY ja 88/357/ETY muuttamisesta 16.5.2000 annetulla Euroopan parlamentin ja neuvoston direktiivillä
         2000/26/EY (neljäs liikennevakuutusdirektiivi) ja
      
      –        moottoriajoneuvojen käyttöön liittyvän vastuun varalta otettavaa vakuutusta koskevien neuvoston direktiivien 72/166/ETY, 84/5/ETY,
         88/357/ETY ja 90/232/ETY sekä Euroopan parlamentin ja neuvoston direktiivin 2000/26/EY muuttamisesta 11.5.2005 annetulla Euroopan
         parlamentin ja neuvoston direktiivillä 2005/14/EY,
      
      ei ole esteenä kansalliselle lainsäädännölle, jossa säädetään, että vakuutuksenantaja sulkee moottoriajoneuvoa koskevan vapaaehtoisen
         vakuutussopimuksen suojan ulkopuolelle vahingot, jotka ovat aiheutuneet silloin, kun kyseistä ajoneuvoa on kuljettanut alkoholin
         vaikutuksen alainen henkilö. 
      
      
         
                  2)
               
               
                  
               
               
                  	Moottoriajoneuvoja koskeva pakollinen liikennevakuutusjärjestelmä, joka on otettu käyttöön direktiiveillä 72/166, 84/5, 90/232,
                     2000/26 ja 2005/14, ei ole esteenä kansalliselle lainsäädännölle, jossa ei velvoiteta vakuutuksenantajaa maksamaan heti moottoriajoneuvoa
                     koskevan vapaaehtoisen vakuutussopimuksen nojalla korvausta vakuutuksenottajalle, joka on kärsinyt vahinkoa liikenneonnettomuuden
                     johdosta, ja vaatimaan liikenneonnettomuuden aiheuttaneelta henkilöltä kyseiselle vakuutuksenottajalle maksetun korvauksen
                     korvaamista tilanteessa, jossa vakuutus ei kata riskiä poikkeuslausekkeen vuoksi. 
                  
               
            
         
                  3)
               
               
                  
               
               
                  	Kansallisella lainsäädännöllä, jossa säädetään, että vakuutuksenantaja sulkee moottoriajoneuvoa koskevan vapaaehtoisen vakuutussopimuksen
                     suojan ulkopuolelle vahingot, jotka ovat aiheutuneet silloin, kun kyseistä ajoneuvoa on kuljettanut alkoholin vaikutuksen
                     alainen henkilö, rajoitetaan sekä sijoittautumisvapautta että palvelujen tarjoamisen vapautta. Ennakkoratkaisua pyytäneen
                     tuomioistuimen on tutkittava, voiko tällainen rajoitus kuitenkin olla sallittu EUT-sopimuksessa nimenomaisesti määrättynä
                     poikkeustoimenpiteenä tai voiko se olla unionin tuomioistuimen oikeuskäytännön mukaisesti oikeutettu yleistä etua koskevista
                     pakottavista syistä.